สุดอึ้ง! ตั๋วผีลูกยางระบาดหนักแพงสุด 10 เท่า โคตรเหิมเดินเร่ขายสุดชิล
โดย ไทยรัฐออนไลน์ 21 ก.ย. 2560 17:42
สุดอึ้ง! พบขบวนการขายตั๋วผีระบาดหนักหน้าสนามกีฬาเทศบาลนครปฐม ในศึกวอลเลย์บอลหญิงชิงแชมป์โลก 2018 รอบคัดเลือก โซนเอเชีย กลุ่มบี รอบ 10 ทีมสุดท้าย แพงสุด 10 เท่า...
วันที่ 21 ก.ย. 60 ความเคลื่อนไหวของศึกวอลเลย์บอลหญิง ชิงแชมป์โลก 2018 รอบคัดเลือก โซนเอเชีย กลุ่มบี รอบ 10 ทีมสุดท้าย ซึ่งจะมีการแข่งขันเป็นวันที่ 2 แล้วในเวลา 18.15 น.
ล่าสุดมีสายลับจากทางทีมข่าวกีฬาไทยรัฐออนไลน์ ที่ลงทุนแอบตีเนียนเข้าไปสอบถามถึงความสนใจเรื่องตั๋ว ตลอดจนสอบถามจากแฟนๆ วอลเลย์บอลที่ถูกเข้ามาเสนอขายตั๋วในราคาที่เกินกว่าความเป็นจริงไปมาก
โดยแหล่งข่าวรายหนึ่งที่มีชื่อว่า นางจิ้งหรีด (นามสมมติ) เปิดเผยกับทางทีมข่าวกีฬาไทยรัฐออนไลน์ว่า “เราอาศัยอยู่ในระแวกนี่แหละ วันนี้ไม่มีตั๋วก็พาลูกสาวมาที่สนามเพื่อหวังพาเขามาดู แต่พอมาเจอราคาตั๋วแพงมาก เห็นเขาบอกว่าเป็นตั๋ววีไอพี ขายเราที่ 1,500 บาท ต่อ หนึ่งใบ ซึ่งจริงๆ เราอยากดูมากเลยนะ แต่ถ้าเทียบกับราคาแล้วมันสูงเกินความเป็นจริง ทำให้ต้องพาลูกกลับไปดูผ่านทางทีวีที่บ้านแทน”
ขณะที่แหล่งข่าวอีกรายหนึ่งที่มีชื่อว่า นายจิงโจ้ (นามสมมติ) เปิดใจว่า “ผมมาครอบครัวมา 3 คนจากจังหวัดนนทบุรี มีผม ภรรยา และลูกชาย จริงๆ ผมพาครอบครัวมาทำธุระที่จังหวัดราชบุรี พอกลับมาเห็นภรรยา และ ลูกชายอยากดู เราก็เลยพามาที่สนาม ตอนแรกก็คิดว่าตั๋วที่สนามยังพอมี แต่ปรากฎว่าไม่มี และพอถามราคาบัตรก็มีตั้งแต่ 600, 800, 1,500 และ 2,000 บาท มันแพงเกินไปนะ ผมจริงไม่ซื้อก็เลยว่าจะหาของกินและพาครอบครัวไปนั่งดูเขาถ่ายทอดสดให้ดูหน้าสนาม”
ตั๋วผีวอลเลย์บอล
สุดอึ้ง! พบขบวนการขายตั๋วผีระบาดหนักหน้าสนามกีฬาเทศบาลนครปฐม ในศึกวอลเลย์บอลหญิงชิงแชมป์โลก 2018 รอบคัดเลือก โซนเอเชีย กลุ่มบี รอบ 10 ทีมสุดท้าย แพงสุด 10 เท่า... 21 ก.ย. 2560 17:13 21 ก.ย. 2560 17:42 24 ก.ย. 2560 01:15 ไทยรัฐ